ماہیمل

ماہیمل (رومن: Mahimal) جسے میمل بھی کہا جاتا ہے ماہی گیروں کی ایک بنگالی مسلم کمیونٹی ہے جو بنیادی طور پر بنگلہ دیش کے سلہٹ ڈویژن اور آسام ہندوستان میں وادی براک کے مقامی باشندے ہیں۔ 

 زبان اور نام 
برادری کی روایات کے مطابق لفظ ماہیمل فارسی لفظ ماہی (ماہی) جس کا مطلب مچھلی اور عربی لفظ ملاح جس کا مطلب کشتی والا سے آیا ہے۔ کہا جاتا ہے کہ مہیمل قوم صوفی شاہ جلال اور ان کے شاگردوں کی کوششوں سے مسلمان بن گئے۔  یہ سونائی اور باراک ندیوں کے کنارے پائے جاتے ہیں، زیادہ تر آسام کے باراک وادی اضلاع میں جبکہ کچھ ضلع سلہٹ میں بھی پائے جا سکتے ہیں۔ برادری سلہٹی زبان میں گفتگو کرتی ہے۔ M.K.A Siddiqui (ed.). Marginal Muslim Communities in India. pp. 223–234. 

 موجودہ حالات 
ماہیمل پہلے ماہی گیروں کی ایک جماعت ہوا کرتی تھی لیکن اب زیادہ تر آباد کاشتکار ہیں۔ وہ بنیادی طور پر دھان اور سبزیاں اگانے والے کم وسائل میں گذر بسر کرنے والے کسان ہیں۔ مہیمل کی ایک چھوٹی سی تعداد نے چھوٹی تجارت بھی شروع کر رکھی ہے۔ مہیمل کثیر نسلی دیہاتوں میں رہتے ہیں جنہیں پاراس کہا جاتا ہے۔ وہ سختی سے برادری میں شادی کی روایت سے جڑتے ہوتے ہیں اور قریبی رشتہ داروں سے ہی شادی کرتے ہیں۔ تاریخی طور پر یہ برادری گاؤں سے باہر شادی کیا کرتی تھی لیکن اب ایسا نہیں ہے۔

سماجی و اقتصادی محاذ پر بھی وہ ناخواندگی اور تعلیم میں پسماندگی کی وجہ سے دیگر برادریوں سے پیچھے رہ رہے ہیں۔ ہمہ جہت پسماندگی کی وجہ سے وہ نام نہاد اعلی ذات کے لوگوں کے چنگل میں آسانی سے شکار ہو جاتے ہیں۔

 تاریخ 
مہیمل برادری کے دو سردار راگھائی اور بسائی، اس برادری کو لے کر پنچ کھنڈ (موجودہ بنی بازار) ہجرت کر گئے۔ یہ ہجرت پنچ کھنڈ کے سابق ہندو زمیندار کالی داس پال کے ذریعے کیے گئے ترقیاتی کاموں کا نتیجہ تھی۔ بعد میں ماہملوں نے جدید دور میں بنی بازار میں اپنی موجودگی برقرار رکھی۔ 

 حوالہ جات 

زمرہ:بنگلہ دیش کے نسلی گروہ
زمرہ:بھارت کی مسلمان برادریاں
زمرہ:آسام کے سماجی گروہ
زمرہ:ماہی گیر برادریاں
زمرہ:بھارتی ماہی گیر برادریاں